Document ID: 32011R0830

REGULAMENTUL (UE) NR. 830/2011 AL COMISIEI
din 27 iulie 2011
de stabilire, pentru anul 2011, a „listei Prodcom” de produse industriale prevăzută de Regulamentul (CEE) nr. 3924/91 al Consiliului
(Text cu relevanță pentru SEE)
COMISIA EUROPEANĂ,
având în vedere Tratatul privind funcționarea Uniunii Europene,
având în vedere Regulamentul (CEE) nr. 3924/91 al Consiliului din 19 decembrie 1991 privind organizarea unei anchete comunitare asupra producției industriale (1), în special articolul 2 alineatul (6),
întrucât:
(1)
Regulamentul (CEE) nr. 3924/91 solicită statelor membre să realizeze o anchetă comunitară asupra producției industriale.
(2)
Ancheta asupra producției industriale trebuie să se bazeze pe o listă de produse care să identifice producția industrială care urmează să facă obiectul anchetei.
(3)
O listă de produse este necesară pentru a permite alinierea statisticilor privind producția cu statisticile referitoare la comerțul exterior și pentru a permite o comparație cu nomenclatura comunitară a produselor CPA.
(4)
Lista produselor cerută de Regulamentul (CEE) nr. 3924/91 și denumită „lista Prodcom” este comună pentru toate statele membre și este necesară pentru a compara datele între statele membre.
(5)
Lista Prodcom trebuie actualizată și, prin urmare, este necesar să se întocmească lista pentru anul 2011.
(6)
Măsurile prevăzute în prezentul regulament sunt conforme cu avizul Comitetului sistemului statistic european, instituit prin Regulamentul (CE) nr. 223/2009 al Parlamentului European și al Consiliului din 11 martie 2011 privind statisticile europene (2),
ADOPTĂ PREZENTUL REGULAMENT:
Articolul 1
Lista Prodcom pentru anul 2011 este cea stabilită în anexă.
Articolul 2
Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
Se aplică de la 1 ianuarie 2011.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 27 iulie 2011.

Labels: 7
1
19